# Dragan Čuturić

### Izvor: Wikipedija

Dragan Čuturić (Zenica, 19. rujna 1944. - Mosbach, 1. veljače 2004), hrvatski pripovjedač.

## [uredi] Biografija

Osnovnu školu završio je u Zenici (1959), sjemenišnu gimnaziju u Visokom, teologiju kod franjevaca u Visokom, u Sarajevu (1968) i Zadru. Zaređen je za svećenika 1970. u Zadru. Svećenik je sarajevske nadbiskupije.

Kratko vrijeme kapelan je na Marin-dvoru u Sarajevu odakle se vraća u Zadar, gdje je dvije godine odgojitelj u sjemeništu. Od 1972. do danas djeluje kao hrvatski katolički misionar u Njemačkoj, u Mosbachu-Heidelbergu. Već u sjemeništu počinje pisati pjesme i pripovijetke što izlaze u različitim katoličkim novinama i časopisima. U inozemstvu piše u Rhein-Neckar-Zeitungu i Konradsblattu. Godine 1981. izlazi prva knjiga "Rastrgani životi" u izdanju HKD sv. Ćirila i Metoda u Zagrebu, te knjiga "Za još jednu ljubav" u izdanju Kršćanske sadašnjosti. Godine 1983. izdavačka kuća u Berlinu Express Edition izdaje prijevod "Rastrgani životi" pod naslovom "Zerissenes Leben: Alltagsprotokolle", a 1989. i "Za još jednu ljubav". Svi ti radovi bave se problematikom iseljenja hrvatskog naroda.

Od 1979. izdaje u vlastitoj nakladi list Hrvatske katoličke misije u Mosbachu "Povezanost".

Umire u Mosbachu 1. veljače 2004. godine.

## [uredi] Djela

Rastrgani životi. Zapisi gastarbajtera (pripovijetke, 1981.), (Zerissenes Leben: Altagsprotokolle, 1983.), Za još jednu ljubav (Noch eine Liebe, 1985.), Moja Njemačka (pripovijetke, 1985.).

## [uredi] Bibliografie

- Noch eine Liebe ; Berlin : Express-Edition, 1985
- Zerrissenes Leben ; Berlin : Express-Edition, 1983

Nedovršeni biografski članak Dragan Čuturić dopunite prema pravilima Wikipedije.

Dobavljeno iz "http://hr.wikipedia.org../../../d/r/a/Dragan_%C4%8Cuturi%C4%87_af60.html"

Kategorije: U izradi, Književnici | Hrvatski književnici

##### Views

- Članak
- Razgovor
- Trenutna inačica

##### Traži